OpenLLM-France/wikimedia huggingface dataset:
# Cambridge (Nebraska)

Cambridge és una població dels Estats Units a l'estat de Nebraska. Segons el cens del 2000 tenia 1.041 habitants.

## Demografia

Segons el cens del 2000, Cambridge tenia 1.041 habitants, 486 habitatges, i 282 famílies. La densitat de població era de 496,2 habitants per km².
Dels 486 habitatges en un 27,2% hi vivien nens de menys de 18 anys, en un 50,4% hi vivien parelles casades, en un 6% dones solteres, i en un 41,8% no eren unitats familiars. En el 39,7% dels habitatges hi vivien persones soles el 28,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,7% tenia menys de 18 anys, un 5,3% entre 18 i 24, un 22,1% entre 25 i 44, un 22,8% de 45 a 60 i un 25,2% 65 anys o més.
L'edat mediana era de 44 anys. Per cada 100 dones de 18 o més anys hi havia 80,2 homes.
La renda mediana per habitatge era de 30.913 $ i la renda mediana per família de 37.500 $. Els homes tenien una renda mediana de 28.214 $ mentre que les dones 20.250 $. La renda per capita de la població era de 19.673 $. Aproximadament el 4,5% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cambridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Cambridge». American Fact Finder. Oficina del Cens dels Estats Units, 12-01-2010.
# Canal

«Canal» té aquests significats:
* Anatomia: Canal digestiu o tub digestiu
* Enginyeria:
** Canal hidràulic, obra destinada a conduir masses d'aigua
** Canal navegable, via navegable excavada
** Canonada
* Geomorfologia:
** Canal o estret, via d'aigua que connecta dues masses d'aigua més grans
** Canal de desguàs, part mitjana d'un torrent
** Canal orogràfic, plana llarga i estreta entre dues serralades
** Canal submarí, vall submarina poc encaixada i abrupta, lleugerament sinuosa
* Informàtica: Canal informàtic, dispositiu que intervenen en la transmissió de dades
* Tecnologia: Canal (comunicació), medi de transmissió per on s'envia un missatge
* Televisió: Canal de televisió, banda de freqüència
* Tèxtil: Canal, cànem llarg de bona qualitat, vegeu fibra de cànem
* Biografies:
** Josep Canal, diversos personatges
** Pere de Canal (Bolvir, 1650 - ?), veguer de Cerdanya i defensor de Puigcerdà en 1707
# Can Batlló

«Can Batlló» té aquests significats:
* Can Batlló (la Bordeta), o Fàbrica Joan Batlló, antiga fàbrica tèxtil (1877-1878) al barri de la Bordeta (Barcelona)
* Can Batlló (Eixample), antiga fàbrica tèxtil (1868-1869) tancada l'any 1889 i que actualment constitueix el recinte de l'Escola Industrial
* Can Batlló, nom pel que es coneixia la Casa Batlló del passeig de Gràcia
* Can Batlló (Olot), casa d'Olot
* Cal Batlló (Vallcebre), masia del municipi del Vallcebre, al Berguedà
# Canredondo

Canredondo és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Cara-A i cara-B

En l'àmbit de la música gravada, cara-A i cara-B (de l'anglès A-side i B-side) són els termes amb què es denominen els dos costats dels discos de vinil de 7 polzades en què originàriament es publicaven els senzills musicals en els anys 1950. Els termes derivaren en la denominació dels tipus de cançons convencionalment ubicats a cada cara del disc, essent la cara-A la cançó principal, aquella que el productor del disc pretén que obtingui la rotació en les cadenes de ràdio i eventualment es converteixi en un hit, i la cara-B la cançó secundària que no sol aparèixer a l'àlbum i que serveix com a material inèdit per a promocionar la venda del senzill.
# Canach

Canach és una petita vil·la a la comuna de Lenningen, al sud-est de Luxemburg.
Canach limita al nord amb el cantó de Remich, i està localitzat aproximadament a 16 km de Ciutat de Luxemburg. El 2013 el poble tenia 1.482 habitants. És el centre administratiu de la comuna de Lenningen. El poble és també la seu de l'equip de futbol FC Jeunesse Canach, que disputa els seus partits a l'Estadi Rue de Lenningen.

## Referències

* ↑ La commune en chiffres Arxivat 2015-07-13 a Wayback Machine. - Lenningen Commune (francès)

## Enllaços externs

* Jeunesse Kanesh Football Club Arxivat 2015-04-14 a Wayback Machine.
* Kikuoka Coutry Club
* Canach Arxivat 2015-06-20 a Wayback Machine. - VisitLuxembourg
# Cantó de Nort-sur-Erdre

El cantó de Nort-sur-Erdre (bretó Kanton Enorzh) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 6 comunes:
| Nom francès | Nom bretó | Població | km² | Codi Postal | Codi INSEE |
| Casson | Kazon | 1.320 | 16,15 | 44390 | 44027 |
| Héric | Hierig | 3.987 | 73,93 | 44810 | 44073 |
| Les Touches | An Dosenneg | 1.950 | 35,15 | 44390 | 44205 |
| Nort-sur-Erdre | Enorzh | 5.885 | 66,56 | 44390 | 44110 |
| Petit-Mars | Kervarc'h | 2.438 | 25,97 | 44390 | 44122 |
| Saint-Mars-du-Désert | Sant-Marzh-an-Dezerzh | 3.405 | 30,46 | 44850 | 44179 |
| Cantó | Enorzh | 18.985 | 248,22 | - | 4427 |

## Història

Llista dels consellers generals successius :
| Data d'elecció | Identitat | Partit | Qualitat |
| 1998- | Xavier Amossé | PS | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Programa urgent de caces

El Programa urgent de caces: (alemany: 'Jägernotprogramm') fou un programa desenvolupat per la Luftwaffe i la indústria aeronàutica alemanya al final de la Segona Guerra Mundial quan les ciutats d'Alemanya estaven sent bombardejades diàriament pels bombarders aliats.

## Història

El programa va consistir en un canvi d'estratègia de les forces aèries del Tercer Reich destinat a concentrar l'esforç dels enginyers i dels industrials en la producció del nombre més gran possible de caces destinats a interceptar les onades de bombarders enemics que gairebé cobrien els cels d'Alemanya a l'època. La implementació d'aquest programa fou tan urgent i contundent que portà a la indústria aeronàutica alemanya a gairebé suspendre la producció d'avions d'atac, bombardeig i reconeixement que recolzaven les operacions de l'exèrcit del Tercer Reich, ja pràcticament vençut a tots els fronts.
El Programa de Caça d'Emergència s'implementà el juliol de 1944 i donà als enginyers aeronàutics alemanys l'oportunitat d'experimentar noves tecnologies tot i les penúries econòmiques de l'última fase de la guerra.

## Fases

Abans de 1944 els industrials alemanys ja havien fabricat avions de baix cost i simplificats. Un d'aquests fou el Messerschmitt Me 163 "Komet" (Cometa). A partir de l'estiu del 1944 però, la producció d'aquests tipus d'aparells va cobrar una nova urgència. Entre els més representatius cal esmentar:

### Volksjäger

L'setembre de 1944 la Luftwaffe va exigir als industrials la producció d'un Volksjäger (Caça del Poble) que hauria de ser produït en massa utilitzant els menors recursos possibles. El Volksjäger havia de ser un avió ràpid, de baix cost i relativament fàcil de volar, àdhuc per membres de les Joventuts Hitlerianes ràpidament entrenats en planadors. Després d'una competició de disseny que va afectar gairebé totes les fábriques d'avions alemanyes, l'avió elegit com a "Volksjäger" fou el He 162 "Spatz" (Pardal) de la fàbrica Heinkel. El primer prototip del He 162 volà al desembre de 1944.

### Altres projectes

En el marc del Programa de Caça d'Emergència es varen provar tècniques totalment noves, com l'ala de geometria variable del Messerschmitt P. 1101 o avions que desapegaven verticalment, com el Bachem Ba 349, aquest darrer altament perillòs per al pilot.
L'imminent final de la guerra, però, va fer que molts d'aquest aparells no anessin més enllà de la fase de projecte o de prototip. Quan les fàbriques foren capturades pels aliats es varen trobar diversos models d'aquests avions fabricats in extremis, en diferents fases de producció.

## Bibliografia

* Heinz J. Nowarra, Die deutsche Luftrüstung 1933-1945, Koblenz 1985
* Smith, J.R. & Kay, Antony L. German Aircraft of the Second World War. Putnam. Londres,1972. ISBN 0370000242

## Referències

* ↑ Smith and Kay 1972, pp. 307–308.
* ↑ Smith and Kay 1972, p.308.

## Enllaços externs

* Ulrich Albrecht: Artefakte des Fanatismus; Technik und nationalsozialistische Ideologie in der Endphase des Dritten Reiches Arxivat 2020-04-13 a Wayback Machine. (alemany)
* Arado Ar E.381 - Luft
# Barranc de Martinet

El barranc de Martinet, és un barranc de l'antic terme de Sapeira, actualment inclòs en el terme municipal de Tremp, al Pallars Jussà. És afluent de la Noguera Ribagorçana.
Es forma a 892,5 m. alt., a l'Obaga de Sant Cosme, i el primer tram discorre cap al nord-oest. Cap a la meitat del seu recorregut, però, gira cap a ponent, per anar a abocar-se en la Noguera Ribagorçana al sud de la vila d'Areny de Noguera.
# Unió Internacional Paneuropea

La Unió Paneuropea Internacional diu ser el moviment d'unificació europea més antic i és també conegut com a Moviment Paneuropeu o Moviment Pan-Europa. Comença amb la publicació del manifest Paneuropa per part de Richard Nikolaus von Coudenhove-Kalergi el 1923, que presentà la idea d'un estat europeu unificat.
L'objectiu de l'organització és la unitat d'una Europa cristiana, lliure de «nihilisme, ateisme i l'immoral consumisme». És independent de tots els partits polítics, però ha promulgat principis que atrauen polítics, partits i institucions. La Unió Paneuropea Internacional té quatre principis bàsics: liberalisme, cristianisme, responsabilitat social i proeuropeisme.
Alguns dels seus membres famosos foren José Ortega y Gasset, Sigmund Freud, Albert Einstein, Thomas Mann, Aristide Briand, Franz Werfel, Salvador de Madariaga, Charles de Gaulle, Aristide Briand, Konrad Adenauer, Franz Josef Strauß, Bruno Kreisky i Georges Pompidou. Fou prohibida pels nazis alemanys el 1933 i fundada de nou després de la Segona Guerra Mundial.
Otto von Habsburg, el cap de la dinastia dels Habsburg, es convertí en el President honorífic de la Unió Paneuropea Internacional després de la mort de Coudenhove el 1973. L'actual president de la Unió és, des del 2004, Alain Terrenoire, director de la Unió Paneuropea a França.
La Unió té diverses seus a molts països europeus, amb el seu Secretariat General localitzat a Múnic.

## Vegeu també

* Integració europea

## Referències

* ↑ Paneuropa-Union Deutschland E.V. Arxivat 2008-09-27 a Wayback Machine. (alemany)
* ↑ Petrović, Nikola «EU ideology». Innovation: The European Journal of Social Science Research, 29, 1, 2016, pàg. 56–76. DOI: http://dx.doi.org/10.1080/13511610.2015.1082460.
* ↑ Paneuropa-Union Deutschland E.V. Arxivat 2007-02-21 a Wayback Machine. (alemany)

## Enllaços externs

* International Paneuropean Union (anglès)
* Paneuropa-Jugend Deutschland E. V. (alemany)
# Actinopòdids

Els actinopòdids (Actinopodidae) són una família d'aranyes migalomorfes. Fou descrita per primera vegada per Eugène Simon el 1892.
Es troben a Austràlia, Sud-amèrica i Mesoamèrica. El gènere australià Missulena, conegut com a mouse spider («aranya ratolí»), és molt verinosa per a l'ésser humà.

## Sistemàtica

* Actinopus Perty, 1833 (Amèrica dels Sur)
* Missulena Walckenaer, 1805 (Austràlia, Xile)
* Plesiolena Goloboff & Platnick, 1987 (Xile)

### Superfamília

Els actinopòdids havien format part part de la superfamília dels migoideids (Migoidea). Les aranyes, tradicionalment, havien estat classificades en famílies que van ser agrupades en superfamílies. Quan es van aplicar anàlisis més rigorosos, com la cladística, es va fer evident que la major part de les principals agrupacions utilitzades durant el segle XX no eren compatibles amb les noves dades. Actualment, els llistats d'aranyes, com ara el World Spider Catalog, ja ignoren la classificació de superfamílies.

## Referències

* 1 2 (anglès) Referència World Spider Catalog : Actinopodidae +base de dades . Accés el 26 de gener de 2019
* ↑ Simon, E. (1892a). Histoire naturelle des araignées. Paris 1, 1-256.
* ↑ Coddington, 2005, p. 24.
* ↑ World Spider Catalog, 2018.

### Bibliografia

* Coddington, Jonathan A. Spiders of North America: an identification manual. American Arachnological Society, 2005, p. 18–24 [Consulta: 24 setembre 2015]. «Phylogeny and classification of spiders»
* World Spider Catalog. «World Spider Catalog version 19.0». Natural History Museum Bern, 2018. [Consulta: 11 juliol 2018].
* Guia de les famílies d'aranyes Arxivat 2006-07-07 a Wayback Machine. (anglès)

## Vegeu també

* Llista d'espècies d'actinopòdids
* Migoideid
* Classificació de les aranyes
# Neuropèptid

Els neuropèptids són petites molècules semblants a proteïnes d'un enllaç peptídic de dos o més aminoàcids. Els fan servir les neurones per comunicar-se unes amb les altres.
Es diferencien de proteïnes per la seva longitud, i que s'originen per transducció sinàptica cerebral. S'han seqüenciat al voltant de cent neuropèptids de fonts biològiques. El dimensió pot variar des de dos aminoàcids, com la carnosina, fins més de 40 (CRH Corticotropin-releasing hormone hormona alliberadora de corticotropina). Tenen funció cerebral tant estimulant com inhibidora. Produieixen sia analgèsics, gana, son, etc. Les funcions són: mecanismes nerviosos de l'aprenentatge i la memòria; regulacíó de la ingesta de menjar i beguda; comportament sexual i control del dolor
Els neuropèptids (neuromoduladors o cotransmisors) es divideixen en quatre grups:
* Factors d'alliberament hipotalàmics (TRH, CRF, somatostatina)
* Pèptids hipofisiaris (ACTH, oxitocina, prolactina…)
* Pèptids de l'aparell digestiu (substància P)
* Grup eclèctic (endorfines, encefalines, angiotesina II)
Transmisors d'acció ràpida i molècula petita Són els que produeixen les respostes més immediates del sistema nerviós, com la transmissió de senyals sensitives cap a l'encèfal i de senyals motors cap als músculs.
CLASSE I
CLASSE II: Amines
* Noradrenalina
* Adrenalina
* Dopamina
* Serotonina
* Histamina
CLASSE III: aminoàcids
* Àcid gamma-aminobutíric (GABA)
* Glicina
* Glutamat
* Aspartat
CLASSE IV

## Referències

* ↑ «Neuropèptid». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* «Péptidos y Proteínas de Señalización Intercelular» (en castellà). Biblioteca Virtual en Salud Honduras.
# Benbrook

Benbrook és una població dels Estats Units a l'estat de Texas. Segons el cens del 2010 tenia 24.000 habitants.

## Demografia

Segons el cens del 2000, Benbrook tenia 20.208 habitants, 8.599 habitatges, i 5.778 famílies. La densitat de població era de 681,4 habitants/km².
Dels 8.599 habitatges en un 28,5% hi vivien nens de menys de 18 anys, en un 56% hi vivien parelles casades, en un 8,7% dones solteres, i en un 32,8% no eren unitats familiars. En el 28,1% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,3% tenia menys de 18 anys, un 7,6% entre 18 i 24, un 29,8% entre 25 i 44, un 25,7% de 45 a 60 i un 14,7% 65 anys o més.
L'edat mediana era de 39 anys. Per cada 100 dones de 18 o més anys hi havia 87,9 homes.
La renda mediana per habitatge era de 50.978$ i la renda mediana per família de 63.529$. Els homes tenien una renda mediana de 42.270$ mentre que les dones 30.030$. La renda per capita de la població era de 26.781$. Aproximadament el 2,5% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benbrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Benbrook». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Benbrook - Lloc web oficial
# Batarà pigallat

El batarà pigallat (Dysithamnus stictothorax) és una espècie d'ocell de la família dels tamnofílids (Thamnophilidae).

## Hàbitat i distribució

Habita els boscos del sud-est del Brasil.

## Referències

* ↑ «Batarà pigallat». Cercaterm. TERMCAT, Centre de Terminologia. Rev. 10/05/2021(català)
# Banc Nacional de Grècia

El Banc Nacional de Grècia (en grec Εθνική Τράπεζα της Ελλάδος, Ethnikí Trápeza tis Elládos) és el banc comercial de Grècia més antic i més gran. El grup té una gran presència al sud-est d'Europa i a la Mediterrània oriental. Té subsidiàries a 18 països, entre ells Bulgària, Xipre, Egipte, Macedònia del Nord, Països Baixos, Romania, Rússia, Sèrbia, Sud-àfrica, Suïssa i Turquia.
Fou fundat el 1841 com un banc comercial, gaudí del dret d'emetre bitllets i moneda fins a l'establiment del Banc de Grècia el 1928. Ha cotitzat a la borsa d'Atenes des de la fundació d'aquesta, el 1880. Des de l'octubre del 1999 el banc cotitza també a la borsa de Nova York. El grup NBG participa dels serveis de banca d'inversió, casa de corretatge de borsa, assegurances, gestió d'actius i als mercats d'arrendament financer i facturatge.
La xarxa de sucursals del banc i la xarxa de caixers automàtics, la més gran de Grècia, cobreix de manera efectiva tot el país. Està desenvolupant i estenent canals de distribució alternatius dels seus productes, com la banca per internet o per telefonia mòbil. En l'actualitat, després de recents adquisicions al sud-est d'Europa, la xarxa de sucursals del banc a l'estranger arriba a les 868. Compta amb més de 9 milions de dipòsits bancaris i més d'1,5 milions de préstecs bancaris.

## Referències

* ↑ «History of National Bank of Greece». Funding Universe, 2002. [Consulta: 22 febrer 2022].
* ↑ Theofilidi, Christina. «National Bank of Greece: The Journey from Traditional, Incumbent Bank to Digital Champion» (en anglès). International Banker, 24-11-2020. [Consulta: 22 febrer 2022].

## Bibliografia

* A chronicle of National Bank of Greece : 160 years of banking, 2001. ISBN 960-85907-7-9.
# Benàmer

Benàmer és una pedania de 132 habitants (IVE, 2009) que pertany a Muro, a la comarca del Comtat. Està situada a una altitud de 360 metres, i a 1 km de Muro en direcció Benimarfull, al marge esquerre del Riu d’Alcoi prop de la confluència amb el riu d’Agres i fita amb Muro, Benimarfull, Setla i Alcosser. Les festes patronals se celebren l'ultima setmana d'agost en honor de la Mare de Déu de Gràcia.

## Referències

* ↑ «Nomenclàtor del 2009». Arxivat de l'original el 2016-03-03. [Consulta: 5 maig 2010].
# Basilosaurins

Els basilosaurins (Basilosaurinae) són una subfamília de cetacis arqueocets que conté dos gèneres: Basilosaurus i Basiloterus.
Es caracteritzaven per vèrtebres toràciques distals allargades, lumbars i sacrocoxals proximals. Tots els membres coneguts de la subfamília són més grossos que els seus parents de la subfamília Dorudontinae excepte Cynthiacetus.

## Classificació

* Gènere Basilosaurus
** Basilosaurus cetoides
** Basilosaurus isis
* Gènere Basiloterus
** Basiloterus hussaini

## Filogènesi

| Whippomorpha | Hippopotamoidea Cetacea Pakicetidae Ambulocetidae Remingtonocetidae Protocetidae Basilosaurinae Dorudontinae Neoceti Odontoceti Mysticeti |

## Referències

* ↑ «Basilosauridae» (en anglès). Paleobiology Database.
* ↑ Uhen, 2008, p. 91-94.

## Bibliografia

* Uhen, Mark D. «Basilosaurids». A: Encyclopedia of Marine Mammals (en anglès). Academic Press, 2008. ISBN 978-0-123-73553-9.
* Uhen, Mark D. «A review of North American Basilosauridae» (en anglès). Alabama Museum of Natural History Bulletin, 31(2), 2013, pàg. 1-45.
# Berceo

Berceo és un municipi de la Rioja, a la regió de la Rioja Alta. Es troba a un escàs quilòmetre dels importants Monestir de Suso i Monestir de San Millán de Yuso, bressol de la llengua castellana i declarats patrimoni de la humanitat. A 15 km cap al nord-oest es troba el poble de Santo Domingo de la Calzada i a uns altres 15 km al nord-est la ciutat de Nájera. Ambdues pertanyen a la ruta del Camí de Santiago.

## Història

La primera població establerta a Berceo va ser d'origen cèltic, d'aquí el seu nom. Va ser romanitzat en el segle I a C Sant Millà, sant que dona nom al poble del costat, va néixer a Berceo. D'aquesta manera, en el segle vii apareix la primera notícia documental del municipi de Berceo, en la vida de Sant Millà.

## Personatges il·lustres

* Sant Emilià (Berceo, 473 – Monestir de San Millán de Suso † 574) fou un ermità, deixeble de sant Felices de Bilibio.
* Gonzalo de Berceo (Berceo c. 1197 – c. 1264), poeta espanyol, el primer de nom conegut.
* Fray Pedro Corro (Berceo 1864 – 1934), cronista general dels agustins recoletos

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Berbourg

Berbourg (en luxemburguès: Berbuerg; en alemany: Berburg) és una vila de la comuna de Manternach, situada al districte de Grevenmacher del cantó de Grevenmacher. Està a uns 23 km de distància de la ciutat de Luxemburg.

## Referències

* ↑ «Berbourg». [Consulta: 26 setembre 2015].
# Batiferrita

La batiferrita és un mineral de la classe dels òxids, que pertany al subgrup de la hawthorneïta. Anomenat així en al·lusió a la seva composició química: bari, titani i ferro.

## Classificació

Segons la classificació de Nickel-Strunz, la batiferrita pertany a «04.CC: Òxids amb relació Metall:Oxigen = 2:3, 3:5, i similars, amb cations de mida mitjana i gran» juntament amb els següents minerals: cromobismita, freudenbergita, grossita, clormayenita, yafsoanita, lueshita, natroniobita, perovskita, barioperovskita, lakargiïta, megawita, loparita-(Ce), macedonita, tausonita, isolueshita, crichtonita, davidita-(Ce), davidita-(La), davidita-(Y), landauita, lindsleyita, loveringita, mathiasita, senaita, dessauita-(Y), cleusonita, gramaccioliïta-(Y), diaoyudaoita, hibonita, magnetoplumbita, lindqvistita, latrappita, plumboferrita, yimengita, haggertyita, nežilovita, hawthorneïta, barioferrita, jeppeita, zenzenita i mengxianminita.

## Característiques

La batiferrita és un òxid de fórmula química Ba[Ti₂Fe₈$^{3+}$Fe₂$^{2+}$]O$_{19}$. Cristal·litza en el sistema hexagonal. La seva duresa a l'escala de Mohs és 5,5 a 6. Forma agregats densos i fins.

## Formació i jaciments

En la localitat tipus va ser descrit en cavitats de basalts quaternaris amb melilita, leucita i nefelina. En altres localitats (Rússia) s'ha descrit en la zona d'oxidació d'un dipòsit d'urani-molibdè reemplaçant pitchblenda i reemplaçat per uranofana.

## Referències

* ↑ «Batiferrite» (en anglès). Mindat. [Consulta: 7 novembre 2015].
* ↑ Barthelmy, Dave. «Batiferrite Mineral Data». [Consulta: 13 gener 2018].
* ↑ «Batiferrite» (en anglès). Handbook of Mineralogy. Arxivat de l'original el 2012-10-02. [Consulta: 13 gener 2018].